NBA 1971-72

H αγωνιστική περίοδος 1971-72 ήταν η 26η στην ιστορία του NBA. Στο πρωτάθλημα έλαβαν μέρος 17 ομάδες και έδωσαν 82 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Λος Άντζελες Λέικερς επικράτησαν των Νιου Γιορκ Νικς με 4-1 νίκες στους τελικούς και κατέκτησαν τον τίτλο.

Αυτός ήταν ο έκτος τίτλος στην ιστορία των Λέικερς και ο πρώτος από τότε που η ομάδα μετακόμισε στο Λος Άντζελες (ο τελευταίος ήταν το 1954 ως Μινεάπολις Λέικερς). Για να συμβεί αυτό, χρειάστηκαν οκτώ συνεχόμενες αποτυχημένες προσπάθειες στους τελικούς της διοργάνωσης. Σημαντικό ρόλο στην επιστροφή στις επιτυχίες έπαιξαν οι Ουίλτ Τσάμπερλεϊν (αναδείχθηκε πολυτιμότερος παίκτης της σειράς των τελικών) και Τζέρι Ουέστ.

Αξιοσημείωτα γεγονότα 

 Πριν την έναρξη της αγωνιστικής περιόδου, οι Σαν Ντιέγκο Ρόκετς μετακόμισαν στο Χιούστον του Τέξας και μετονομάστηκαν σε Χιούστον Ρόκετς, ενώ οι Σαν Φρανσίσκο Ουόριορς μετακόμισαν στο Όουκλαντ της Καλιφόρνια και μετονομάστηκαν σε Γκόλντεν Στέιτ Ουόριορς.
 Για να τιμηθεί η 25η επέτειος από την ίδρυση του NBA, παρουσιάστηκε ένα νέο λογότυπο για το πρωτάθλημα, εμπνευσμένο από αυτό του MLB. Διακρίνεται η λευκή σιλουέτα ενός παίκτη καθώς ντριμπλάρει, πλαισιωμένο από κόκκινο και μπλε χρώμα. Ο Τζέρι Ουέστ των Λος Άντζελες Λέικερς χρησιμοποιήθηκε ως μοντέλο για το λογότυπο. Συμπτωματικά, ο Γουέστ θα κέρδιζε το μοναδικό πρωτάθλημα της καριέρας του κατά τη διάρκεια της σεζόν.
 Ο Όστιν Καρ του πανεπιστημίου της Νοτρ Νταμ επιλέχθηκε στο νούμερο 1 του Ντραφτ από τους Κλίβελαντ Καβαλίερς. Οι Πόρτλαντ Τρέιλ Μπλέιζερς επέλεξαν τον Σίντνεϊ Γουίκς στο νούμερο 2 και οι Σιάτλ Σούπερσονικς τον Φρεντ Μπράουν στο νούμερο 6.
 Ο Έλτζιν Μπέιλορ των Λέικερς ανακοίνωσε την απόσυρσή του από την ενεργό δράση στον ένατο αγώνα της σεζόν. Από εκείνο το βράδυ, οι Λέικερς ξεκίνησαν ένα νικηφόρο σερί που θα διαρκούσε για δύο μήνες και συνολικά 33 παιχνίδια (14 τον Νοέμβριο, 16 τον Δεκέμβριο και 3 τον Ιανουάριο). Αυτό το σερί παραμένει ακόμα το μεγαλύτερο στην ιστορία των κυριότερων αμερικανικών επαγγελματικών ομαδικών αθλημάτων.
 Το All-Star Game της σεζόν έλαβε χώρα την Τρίτη 18 Ιανουαρίου 1972 στο The Forum του Λος Άντζελες, όπου η Δύση κέρδισε την Ανατολή με 112-110. Ο Τζέρι Γουέστ των Λέικερς έλαβε το βραβείο του πολυτιμότερου παίκτη.
 Στις 20 Μαρτίου 1972, οι Λέικερς συνέτριψαν με 63 πόντους διαφορά (162-99) τους Γκόλντεν Στέιτ Ουόριορς, μία διαφορά-ρεκόρ που θα κρατούσε έως το 1991, όταν οι Κλίβελαντ Καβαλίερς συνέτριψαν τους Μαϊάμι Χιτ με 68 πόντους (148-80).
 Οι 69 νίκες των Λέικερς δημιούργησαν ένα νέο ρεκόρ  στην ιστορία του NBA για τις περισσότερες νίκες στην κανονική περίοδο. Το ρεκόρ θα κρατήσει για 24 χρόνια, όταν οι Σικάγο Μπουλς του Μάικλ Τζόρνταν θα πετύχουν 72 τη σεζόν 1995-96.

Βαθμολογίες

Ανά κατηγορία

Ανά περιφέρεια

Πλέι-οφ 

 Πολυτιμότερος παίκτης (MVP) τελικών: Ουίλτ Τσάμπερλεϊν (Λος Άντζελες Λέικερς)

Κορυφαίοι στατιστικών

Βραβεύσεις 
 Πολυτιμότερος παίκτης (MVP): Καρίμ Αμπντούλ Τζαμπάρ (Μιλγουόκι Μπακς)
 Rookie της χρονιάς: Σίντνεϊ Γουίκς (Πόρτλαντ Τρέιλ Μπλέιζερς)
 Προπονητής της χρονιάς: Μπιλ Σάρμαν (Λος Άντζελες Λέικερς)

 Καλύτερη πεντάδα
 Καρίμ Αμπντούλ Τζαμπάρ (Μιλγουόκι Μπακς)
 Σπένσερ Χέιγουντ (Σιάτλ Σούπερσονικς)
 Τζον Χάβλιτσεκ (Μπόστον Σέλτικς)
 Τζέρι Ουέστ (Λος Άντζελες Λέικερς)
 Ουόλτ Φρέιζερ (Νιου Γιορκ Νικς)

 2η καλύτερη πεντάδα
 Άρτσι Κλαρκ (Μπάλτιμορ Μπούλετς)
 Μπομπ Λοβ (Σικάγο Μπουλς)
 Μπίλι Κάνινγχαμ (Φιλαδέλφεια 76ερς)
 Νέιτ Άρτσιμπαλντ (Σινσινάτι Ρόγιαλς)
 Ουίλτ Τσάμπερλεϊν (Λος Άντζελες Λέικερς)

 Καλύτερη rookie πεντάδα
 Σίντνεϊ Γουίκς (Πόρτλαντ Τρέιλ Μπλέιζερς)
 Κλίφορντ Ρέι (Σικάγο Μπουλς)
 Όστιν Καρ (Κλίβελαντ Καβαλίερς)
 Έλμορ Σμιθ (Μπάφαλο Μπρέιβς)
 Φιλ Σενιέρ (Μπάλτιμορ Μπούλετς)

 Καλύτερη αμυντική πεντάδα
 Ντέιβ ΝτεΜπουσέρ (Νιου Γιορκ Νικς)
 Τζον Χάβλιτσεκ (Μπόστον Σέλτικς)
 Ουίλτ Τσάμπερλεϊν (Λος Άντζελες Λέικερς)
 Τζέρι Ουέστ (Λος Άντζελες Λέικερς)
 Ουόλτ Φρέιζερ (Νιου Γιορκ Νικς) (ισοβαθμία)
 Τζέρι Σλόαν (Σικάγο Μπουλς) (ισοβαθμία)

 2η καλύτερη αμυντική πεντάδα
 Πολ Σίλας (Φοίνιξ Σανς)
 Μπομπ Λοβ (Σικάγο Μπουλς)
 Νέιτ Θέρμοντ (Γκόλντεν Στέιτ Ουόριορς)
 Νορμ Βαν Λιρ (Σικάγο Μπουλς)
 Ντον Τσέινι (Μπόστον Σέλτικς)

Παραπομπές

Εξωτερικοί σύνδεσμοι 
Αγωνιστική περίοδος 1971-72 στο NBA.com
Περίληψη αγωνιστικής περιόδου 1971-72 στο Basketball-Reference.com